Source: http://www.rouhiainen.fi/?cat=5
Timestamp: 2019-06-26 04:04:39+00:00
Document Index: 17473117

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sukututkimus | Rouhiaisen sukuseura ry
Archive for Sukututkimus
Pentti Rouhiaiseen liittyvät tuomiokirjat:
Tähän on kopioitu ne tuomiokirjasuomennokset, jotka liittyvät epäilyksettä Penttiin tai hänen perheeseensä.
Räisälän syyskäräjät 2.-3.9.1667 s.788
Räisälän syyskäräjät 6.-7.10.1671 s.374
Määrättiin Matti Käkönen ja Nuutti Paavilainen katsastamaan, kuinka suuren kappaleen peltoa Lauri Everi on Brandt’in luvalla ottanut itselleen Pentti Rouhiaiselta. Sen jälkeen tehdään tarkempi päätös.
ja samat käräjät s.374
Lauri Everi Kaukolasta astui esiin ja valitti naapuristaan Pentti Rouhiaisesta, joka oli hänen kaskestaan, jonka hän (Everi) oli kylän yhteiseltä suolta hakannut ja raivannut, anastanut itselleen kolmisen kapanalaa maata ja ympäröinyt sen aidalla. Hänellä oli todistajinaan kaksi lautamiestä Matti Käkönen ja Sipi Pessi, jotka todistivat, että tämä Lauri on jo korjannut kaksi satoa peräkkäin samalta maalta ja kun hän aikoi kylvää maan kolmannen kerran, tämä Rouhiainen tulee, eikä vain väkisin kylvä, vaan valtaa ja ympäröi aidalla kaikki. He todistivat koko lautakunnan kanssa, että kaikki on kylän yhteistä metsää ja suota. Tähän Rouhiainen väitti, että koska hän oli samalla maalla kaivanut ojan erään suokappaleen ympäri ja viljellyt sitä koska Lauri Everin hakkaama ja viljelemä (maa) oli hänen aluettaan, niin sanoo ottaneensa sen itselleen aitauksellaan ja jo kylväneensä. Koska todistetaan, että metsä on yhteistä, olisi Rouhiaisen pitänyt maksaa sakkoa 40 markkaa väkivallasta maanlain/kuninkaankaaren 28. luvun mukaan. Mutta hänen tietämättömyytensä ja köyhyytensä takia hänet armahdettiin 9 markan sakolla tällä kertaa rakennuskaaren 41.luvun mukaan ja tuomittiin menettämään satonsa sekä luovuttamaan samaisen maan Lauri Everille nautittavaksi ja viljeltäväksi. Tästä Rouhiainen vetosi laamanninoikeuteen.
Räisälän talvikäräjät 20.-21.1674 s. 3
Koska Pentti Rouhiainen myöntää olleensa yhtiössä setänsä pojan Yrjö Rouhiaisen kanssa ennen ruptuuriaikaa (1656-58), jolloin tehtiin se velka, jota porvari Hannukaisen poika perii heiltä, niin julistettiin tuomio, että hän maksaa suhteellisesti saman velan 4 markalla 28(?) äyrillä kuparirahaa, ja velkoo sitten veljiään miten parhaiten voi.
Tämähän osoittaa, että Pentillä oli veljiä, mitä ei ollut mainittu Pullin sukupuussa eikä ole ollut esillä muussakaan yhteydessä! Entä miksi Pentti velkoo veljiltään? Eikö tarkoittane, että myös veljet ovat olleet velanottoaikana samassa talossa (yhtiössä)?
Räisälän syyskäräjät 30.-31.8.1680 s.784
Yrjö Rouhiainen Kaukolasta tuomittiin maksamaan kappalaiselle, herra Isac Jackariukselle todistettu ja tunnustettu valka, 3 riikintaalaria eli 12 taalaria kuparirahaa aikaisemman arvon mukaan, minkä hän on edesmenneelle venäläiselle Iivana Tukialle velkaa ja jonka hän (Tukia?) on testamentannut herra Isac’ille. Tästä kirkkoherran, herra Erich Molleniuksen on saatava 10 taalaria kuparirahaa mainitun vainajan hautausmaksuksi.
Venäläinen tarkoittaa tähän aikaan yleensä kreikanuskoista karjalaista. Tämä Yrjö lienee Pentin serkku.
Räisälän ym. syyskäräjät 12.-17.11.1688 s.246v-247
Sakotettiin Pentti Rouhiaista Kaukolasta 3 markalla, koska hän ei tullut käräjille vastaamaan Pentti Ohvolle samasta kylästä siitä, että oli pystyttänyt navettansa viisi viikkoa sitten tämän Ohvon tuvan ikkunan alle suureksi haitaksi Ohvolle, kun aurinko ei pääse paistamaan hänen tupaansa eikä sinne pääse puukuorman kanssa. Lautamies Nuutti Paavilainen ilmoitti haastaneensa hänet. Näin ollen mainittua Rouhiaista kehotetaan siirtämään pois samaisen rakennuksensa, jos hän haluaa välttää laillisen rangaistuksen, koska mainitut lautamiehet Nuutti Paavilainen ja Yrjö Montonen myös todistavat, että rakennus on pystytetty suureksi haitaksi Ohvolle. Muuten hänet haastetaan seuraaville käräjille. Tähän aikaan talot rakennuksinen lienevät olleet lähekkäin keskellä kylää, joten näinkin on voinut käydä.
Räisälän ym. syyskäräjät 10.-15.10.1692 s.92
Lauri Pentinpoika Rouhiainen Kaukolasta on veljensä Yrjön kanssa soutanut veneellä viime vuoden elokuun 21.pnä, joka oli sunnuntai, 3 penikulmaa Särksaloon ollakseen veljensä puhemiehenä, laiminlyöden jumalanpalveluksen sinä päivänä, kuten hän itse myöntää ja kirkkoherra Johan Nigraeus kirjallisesti ilmoittaa. Nimismies todistaa haastaneensa molemmat lautamies Nuutti Paavilaisen kautta käräjille, kuten Lauri itsekin myöntää. Heidät tuomittiin kumpikin 40 markan sakkoon sapatin rikkomisesta sapatinrikkomisasetuksen 3. ja 11. kohdan mukaan. Penikulma 1600-luvun alussa oli n. 6 km, v:sta 1649 se oli 10 689 m. Näin saimme tietää, että kaksi Pentin pojista oli tässä vaiheessa aikuisia. Jos puhemiestehtävä tuotti tulosta, oli Yrjöllä sittemmin myös perhettä.
Räisälän talvikäräjät 10.-13.3.1697 s.104
Sipi Pekanpoika Ohvo Räisälän pitäjästä ja Kaukolan kylästä valittaa kovasti Jaakko Everistä ja Pentti Rouhiaisesta, samasta kylästä, että he ovat viime kesänä väkisin (niittäneet) Hautapellonniityn, vaikka hän on saanut tämän oikeusistuimen lopullisen tuomion ja päätöksen 18.p:ltä maaliskuuta 1695, minkä johdosta hänellä on mielestään pysyvä, moittimaton omistusoikeus (niittyyn). Hän anoi, että heitä rangaistaisiin lainmukaisesti valitetusta harjoitetusta väkivallasta. Vastaajat esittivät tämän oikeusistuimen antaman todistuksen 28, 29.p:ltä maaliskuuta 1695 eräistä heidän esiin tuomistaan todistajista Nurminiityn ja tämän niityn suhteen, mutta asia on jäänyt silleen. Tämän näytön nojalla oikeus toteaa, että heidän väkivaltansa Ohvon niittyjen heinänteossa ja muussakin viljelyksessä, raivauksessa ja kylvössä, jota he ovat ottaneet tehdäkseen, on tuskin puolustettavissa. Sen vuoksi Jaakko Everi ja Pentti Rouhiainen menettämään, mitä he ovat Sipi Ohvolle kuuluvilta tiluksilta saaneet, ja heinän puutteessa korvaamaan sen arvo rahassa. Kumpikin tuomittiin myös tekemästään väkivallasta sakkoihin maanlain kuninkaankaaren 28.luvun mukaan, 40 markkaa kummallekin, sekä kihlakunnanoikeuden tuomion rikkomisesta 3 markkaa maanlain käräjäkaaren sen luvun mukaan. Vastaajien on myös korvattava Ohvolle käytetyt oikeudenkäyntikulut yhteensä 1 taalari 8 äyriä hopearahaa.
Asia oli em. mukaan ollut esillä jo kevätkäräjillä 1695, josta Pulli ei ollut kirjannut tuomiota, ehkä arkistossa ei ole kaikkia asiakirjoja. Ohvolla ja Pentillä eivät naapurisuhteet ole ilmeisesti olleet kovin lämpimät, olihan Pentti tuomittu yhdeksän vuotta tätä käräjätapausta aikaisemmin purkamaan navetta Ohvon tuparakennuksen tuntumasta.
Räisälän syyskäräjät 2.-6., 8.11.1697 s.324
Lukkari Esko Eskonpoika Kaukolan kylästä todisti, että talollinen Pentti Rouhiainen pitää hallussaan hänen viljelykseensä ottamansa tilan niittyä nimeltä Kortesuo, 6 kuormanalaa. Tämän vahvistukseksi hän toi esiin vanhan laamannin(käräjien) lautamiehen Eerikki Oravan, joka on asunut samaa tilaa ennen Venäjän ruptuuria. Vastaaja sanoi, että hän on pitkän aikaa tehnyt niityltä heinää moitteetta ja on raivannut enemmän kuin puolet. Tämän asian oikea laatu voidaan tutkia mukavimmin itse paikalla ja näin ollen oikeus totesi aiheelliseksi määrätä vuokraajana luotetun Åke Ohlssonin ottamaan selkoa tämän asian oikeasta laidasta tulevana kesänä, jos Luoja suo, minkä jälkeen asiassa seuraa se päätös, joka voi olla sopiva.
Samat käräjät s.325v
Risto Tajunen Kaukolan kylästä kertoi, että hänen appensa oli luvannut hänelle viidennen osan omaisuudestaan, ja valitti, että hän (epäselvä) ei viime talvena ollut saanut jaossa viljaa kuin kuudennen kapan. Lauri Rouhiainen antoi isänsä puolesta oikeudelle Tajusen anomuksen johdosta vastauksen, että Taju on saanut viidennen osan kokonaan muusta omaisuudesta paitsi viljasta, joka on jaettu suhteellisesti kuuteen osaan isän vielä eläessä. Kuudes osa on tarkoitettu hänen (isän) elatuksekseen. Oikeus katsoo, että Risto Tajunen ei ole tässä järjestelyssä vähimmässäkään määrin syrjitty. Näin ollen julistetaan hänen vaatimuksensa lisäviljasta arvottomaksi ja hänen on tyydyttävä siihen osuuteen sekä viljasta että muusta, jonka hän on jo saanut haltuunsa.
Edelleen samat käräjät s. 325v-326
Risto Tajunen Kaukolasta valitti Lauri Rouhiaisesta, samasta kylästä, että hänen (Rouhiaisen) hevosensa ovat laitumella ollessaan turmelleet hänen kaurasatonsa Saviahonsuolla, mikä lautamies Nuutti Montosen arvion mukaan on verotusarvoltaan 1 tynnyri kauraa. Mainittu lautamies sanoi, että vahinko johtui siitä, ettää Rouhiainen oli jättänyt aitauksen eräältä kohdasta auki korjattuaan heinää aitauksen sisältä, minkä jälkeen hevoset pääsivät sisälle ja näin tämä valitettu vahinko oli tapahtunut. Näin ollen Lauri Rouhiainen tuomittiin maksamaan tästä vahingosta korvaus lautamiehen arvion mukaan: 1 tynnyri kauraa sekä 24 äyriä hopearahaa oikeudenkäyntikuluina.
Sivulla 324 syytetiin Penttiä Kortesuon laittomasta hallussa pitämisestä. Samojen käräjien pöytäkirjan seuraavalla sivulla mainitaan viljasta, joka oli jaettu kuuteen osaan isän vielä eläessä. Pentti oli siis kuollut maaliskuun ja marraskuun välillä. Kuollutta voitiin vielä syyttää käräjillä (s.324). 1600-luvun viimeisinä vuosina lienee ollut katovuosia, joten näiden haasteiden taustaa voidaan ajatella nälän tuottamana, mutta on Laurin ja langon välillä ehkä ollut muutenkin huonot suhteet.
Pöytäkirjasta toteamme, että Pentillä on ollut tytär, joka oli naimisissa Tajusen kanssa. Tajunen oli saanut viidennen osan omaisuudesta ja Pentti oli tarkoittanut kuudennen osan omaksi elatuksekseen. Tästä voinemme päätellä Pentillä olleen viisi lasta, kuten jäljempänä seuraavista tuomioista vielä varmistuu. Pentti kuoli ilmeisesti leskenä. Vaimosta ei kuitenkaan löydy mitään viitettä pöytäkirjateksteissä.
Tuomiokirjoista käy selville, että Pentti oli viljellyt maata Kaukolassa jo 1650-luvun alkupuolella, joten olemme seuranneet hänen vaiheitaan noin 45 vuoden ajalta. Pentin kuoltua näyttäisi talosta olleen vastuussa Lauri ja tässä vaiheessa oli hänellä “hevosia” eli enemmän kuin yksi. Kun myöhemmin mainitaan vielä pojista Esko, on Pentin apuna ollut ainakin kolme poikaa, jotka käsittämiään viljelyoikeuksia puolustaessaan pystyivät poistamaan pellolta naapurit, pääteltänee tästä, että pojilla on ollut voimaa ja kokoa. Elämä ei suinkaan ole ollut helppoa.
Räisälän syyskäräjät 21.-26.11.1698 s.218v-219
Kymmenniekka Henrik Reesman Räisälästä ilmoitti oikeudelle tiedoksi, että Lauri Pentinpoika Rouhiainen Kaukolasta oli hyökännyt hänen kimppuunsa ja repinyt tukasta, kun hän oli kutsumassa häntä (Rouhiaista) hovin työhön. Lauri koetti kieltää tämän, mutta Nuutti Savolaisen, samasta kylästä, valallinen todistus sai hänet vakuuttuneeksi. Näin ollen Lauria sakotettiin 6 markalla hopearahaa kaupunginlain haavoittamisenkaaren 12 luvun mukaan tahallisuudesta sekä määrättiin korvaamaan oikeudenkäyntikulut 1 taalarilla hopearahaa. Kun tämä oli julistettu, Lauri sanoi, että hän (kymmenniekka?) määrää hovin työstä lahjuksilla ja lahjoilla, mikä myös pyynnöstä merkittiin pöytäkirjaan.
Teksti tuo esiin useita mielenkiintoisia näkökohtia. Oli kulunut vuosi edellisten käräjistä. Mainitaan Nuutti Savolainen, joka kirkonkirjoissa on vuonna 1760 kuolleen Pentti Rouhiaisen appi. Tässä tuli nyt esiin, että väkeä määrättiin hoviin töihin. Olivatko pojat kenties olleet aikaisemmin hovin töissä, mutta Lauri nyt isäntänä katsoi voivansa siitä kieltäytyä? Tässä tulee myös jälleen esiin väkivaltainen käyttäytyminen.
Räisälän talvikäräjät 3.-8., 10.-12.2.1702 s.12-12v
Sakari Muukkonen Räisälän pitäjästä valittaa Esko ja Yrjö Rouhiaisesta samasta pitäjästä, koska he ovat vastoin hänen tahtoaan määränneet hänelle heidän veljensä perinnönjaossa ikivanhan lehmän, joka pian sen jälkeen on kuollut(?), heidän pesäänsä kuuluvan lehmän sijasta, joka on poikinut vain 2 kertaa. Lauri Rouhiainen todisti samoin, mitä Esko ja Yrjö eivät voineet kieltää. Näin ollen heidät tuomittiin antamaan Sakarille nuori lehmä sekä 24 äyriä hopearahaa oikeudenkäyntikuluina. Samoin heidän tulee toimittaa hänelle se uhkasakko, jonka vastaajat ovat ottaneet pois Sakarilta ja jonka he ovat aluksi antaneet hänelle suosiolla 6 vuodelta paimenen palkkaa.
Pulli totesi tästä: Tekstistä ei käy selville, mihin Muukkosen vaatimus perustui,. Hänen täytyi olla jollain tavalla sukua Rouhiaisille tai ehkä lankomies.
Mitä mahtanee tarkoittaa “hänelle heidän veljensä perinnönjaossa”? Jos tämä on kirjausvirhe tarkoittaen isän perinnönjakoa, olisi Muukkonen naimisissa Pentin tyttären kanssa, joka olisi aikaisemmin mainittu toinen Pentin tytär. Näyttäisi siltä, että Muukkonen on aikanaan ollut paimenena Rouhiaisilla. Nyt Lauri todisti Muukkosen puolesta ja Eskoa ja Yrjöä vastaan! Olivatko Esko ja Yrjö jollakin tavalla juonineet lehmien vaihtamisella?
Räisälän syyskäräjät 1.-5., 7.-11.12.1703 s.162
Lauri, Yrjö ja Eskeli Rouhiainen Kaukolasta esittivät, että Tuomas Ahokkaan, samasta kylästä, koira on raadellut kuoliaaksi 4 heille kuuluvaa sikaa, jotka lautamies Montonen on arvioinut yhteensä 11 taalarin 16 äyrin kuparirahaa arvoiseksi. Koska he vahvistivat tämän valituksensa karja(nhoitaja?) Risto Ohvon sekä Valpuri Ramman todistuksella, tuomittiin Ahokas maksamaan sikojen arvo asianosaisille sekä 24 äyriä hopearahaa oikeudenkäyntikuluina ja lisäksi sakkoja 3 markkaa maanlain rakennuskaaren 47 luvun mukaisesti.
Tässä veljekset mainitaan sikojen omistajina. Aikaisemman päätöksen pohjalta näytti, että Esko ja Yrjö eivät enää olisi olleet yhdessä Laurin kanssa, mutta tässä he pitivät karjaa samassa tarhassa. Pentin ja hänen poikiensa vaiheita käsittelevät tuomiokirjamerkinnät päättyivät tähän.
Pentin pojanpoika oli Pentti, joka meni naimisiin Nuutti Savolaisen Anna-tyttären kanssa. Pentti tavataan kirkonkirjamerkinnöissä. Kaukolan kirkonkirjojen pitäminen alkoi vasta vuonna 1752.
Suuri Pohjan sota (Iso Viha) oli alkanut vuonna 1700 ja venäläiset valtasivat Käkisalmen vuonna 1710. Rauha solmittiin vuonna 1721, jolloin alue liitettiin Venäjään. Vuoden 1724 henkikirjassa ei mainita kaikkia niitä Rouhiaisia, joiden olettaisimme kirkonkirjamerkintöjen mukaan tuolloin asuneen Kaukolassa. Joko osa perheestä on sodan johdosta ollut muualla tai asiakirjamerkinöissä on puutteita.
Toivottavasti mahdollisissa jatkoselvityksissä vielä joskus löydämme lisää tietoja!
Sain kuluneena talvena Kaukola-seuran puheenjohtaja Tauno Pessiltä tulosteen sukupuutiedoista alkaen Rouhiaisista 1600- ja 1700-lukujen vaihteesta alkaen. Yhdisteltyäni tiedot aikaisempaan sukupuuluonnokseeni sain erittäin laajan, kolme tai neljä kertaa laajemman sukupuun, mitä aikaisemmin olimme tunteneet. Aikaisemmasta sukupuustamme erkanevat uudet sukuhaarat jo 1700-luvulla.
Tarjotakseni yhteenvedon sukulaisillemme ja mahdollisille muillekin kiinnostuneille olen antanut sen tallennettavaksi kotisivuillemme.
Kuva 1: Sukupuu (klikkaa kuvaa)
Kuvaan 1 on koottu eräänlaiseksi sukupuuksi Kaukolassa 1600-luvulla asuneesta Pentti Rouhiaisesta (k.1697) alkavat sukupolut. Sukupuuhun on yhdistetty sukuseuran toimesta aikaisemmin koottu ja analysoitu aineisto ja Tauno Pessin sukujuttu-ohjelmistosta saamamme Rouhiaisia koskeva osuus. Esko Rouhiaisen s.1872 sukuhaara on niin laaja, että siitä on koottu erillinen kuva, Anna Pusasta s.1881 jatkuva sukuhaara on edellistä laajempi ja siitä tullaan laatimaan vastaava kuva myöhemmin. Kokonaisuudessaan kuva lienee yli 1000 henkilön sukupuu, jossa on vihreällä merkitty sukuseuran kokouksissa esitelty laajuus.
Kuva 2: Eskon (s.1872) sukuhaara (klikkaa kuvaa)
Kuvaan 2 on kerätty eräänlaiseksi sukupuuksi Kaukolassa asuneesta ja Ruovedelle 1940-luvulla muuttaneesta Esko Rouhiaisesta s.1872 alkavat sukupolut.
Tiedot ovat monelta osin vielä tarkistamattomia ja toivon, että saan palautetta mahdollisista virheistä koskien tulkintaani tai muuta epäjohdonmukaisuutta.
Jämsänkoski 18.5.2000
Tähän on kerätty Räisälän/Kaukolan alueella asuneita Rouhiaisten perhekuntia Heljä Pullin kokoaman aineiston mukaan. Näiden mahdollinen sukuyhteys sukuseuran Pentti Rouhaiseen ei käy selville. Kaukola kuului tuohon aikaan Räisälään. Kaukolan pitäjän synnyn jälkeen Räisälässä oli tässä mainituista kylistä Hytinlahti, Makkola ja Unnunkoski.
Antti Rouhiainen			vo Kerttu Reijontytär
Talollinen				tk/1686,1687
k. 2.4.1685					|
tk/1675,1685,1686,1687				|
tk/1685,1685,1687,1690
hk/1692
Antin veli Risto tk/1686,1687, k. ennen 1690?
Puoliso luultavasti se Risto Rouhiaisen leski, joka mainitaan tuomiokirjassa 1690.
Henkikirjassa mainitaan Unnunkoskella Antti Rouhiainen, joka on tuomiokirjatiedoista päätellen eri henkilö kuin nuorempi Antti Hytinlahdessa.
Uskinsaari
Mikko Rouhiainen 		vo 2? N.N.
tk/1680,1683			tk/1687
hk/1688-96			1.puoliso Risto Kuisma, elossa 1678?
Joonas				tytär
tk/1697				m Aapro Tahvonp. Torsti
tk/1697
tk/1674,1675,1685
hk/1683-92
Mikko Rouhiainen					Mikko Rouhiainen
tk/1667,1668						populi, Järvenpää
(kylää ei mainita; ehkä Makkola?)			tk/1668
|						(Saattaisi olla sama kuin em.
Juho						Uskinsaaren Mikko)
s. n. 1654?
tk/1667,1668
(Helisevänjärvi näyttää viittaavan Makkolaan.
Ehkä Makkolan Mikko Rouhiaisella oli pojat Juho ja Samuli)
Mikko Rouhiaisia on ollut ainakin kaksi, ehkä kolmekin.
Tuomiokirjassa 1699 mainitaan leski Maria Mikontytär Rouhiainen Unnunkoskelta. Hän kuulunee jommankumman Mikon lapsiin. Tässä pitänee olla oletus miniäksi.
Variksela
Eerikki Rouhiainen
tk/1705
V:n 1727 verorevisiokirjassa mainitaan Varikselassa Juho Laurinpoika Rouhiaisen autiotila. Eerikki lienee samaa sukua kuin tämä Juho.
Yrjö Rouhiainen
Yrjö Rouhiainen			Risto Yrjönp. Rouhiainen	Lauri Yrjönp. Rouhiainen
tk/1665,1672			kymmenniekka			Talollinen
(ilman isännimeä)		tk/1669, ehkä myös 1674, 1685	tk/1671
Yrjö Rouhiaisen veljet mainitaan ilman nimeä (ja lukumäärää) 1665 ja 1672-1674 ja 1686 mainitaan Risto Rouhiainen (ilman isännimeä); hän saattaisi olla eri henkilö kuin v:n 1669 kymmenniekka.
Henkikirjassa 1683 mainitaan Yrjö Rouhiainen Rautakoprassa ja 1696 Yrjö Rouhiaisen autiotila Unnunkoskella. Jälkimmäinen on ehkä 1665 ja 1672 mainittu Yrjö.
Risto Heikinpoika Rouhiainen	vo N. Tahvontytär Torsti
(Kylä ei tiedossa)
Heikki Heikinpoika Rouhiainen
tk/1667
Nämä Heikinpojat voivat olla veljeksiä tai isä ja poika. Henkikirjoissa mainitaan Unnunkoskella Tahvo Rouhiainen 1688 ja populi, rutiköyhä Juho Rouhiainen 1688-06. He lienevät sukua muille Unnunkosken Rouhiaisille.Räisälän kylässä mainitaan Matti Rouhiainen henkikirjassa 1688. Sukulaisuudesta muihin Rouhiaisiin ei voida päätellä mitään. Edellä olevat sukulaisuussuhteet käyvät joissakin tapauksissa selville tuomiokirjoista, joissakin taas johtopäätökset on tehty vertailemalla henkikirjojen ja tuomiokirjojen tietoja keskenään. Päättely on vaikeaa erityisesti silloin, kun isännimi ja kotikylän nimi puuttuvat. Kaukolan Rouhiaisten polveutuminen näyttää varsin selvältä. Vaihtoehtoja ei juuri ole.
Jos oli yhteenvedon saadessamme kiinnostavaa nähdä näin paljon merkintöjä Rouhiaisista, oli pian todettava, että syntyi vaikeuksia tulkita asioita isän- ja kylännimien puuttuessa.
Luonnos Kaukolan Rouhiaisten sukupuusta. Klikkaa kuvaa, niin se näkyy suurempana.
Heljä Pullin laatima näkemys sukupolkumme alusta:
N.Rouhiainen
N.Rouhiainen				             N.Rouhiainen
Pentti Rouhiainen				 Yrjö (Pentin serkku)
Talollinen                                       tk/1674, ehkä 1680 x)
tk/1667, 1671, 1674,1688, 1697
hk/1683-96
___|_______________________________________________________________
|	                |                     |                       |
Lauri		      Yrjö		    Esko (Eskeli)           tytär
tk/1692, 1697,        tk/1692,1702,	    tk/1702,1703            m Risto Tajunen
1698, 1702, 1703      1703, ehkä 1680 x)      |                     Kaukola
Pentti                  tk/1697
s.1697?-
tk = tuomiokirja
hk = henkikirja
Serkusten Pentti ja Yrjö Rouhiaisen isien nimiä ei näy asiakirjoissa.
Pentti Rouhiainen mainitaan ensimmäisen kerran tuomiokirjassa 1667. Tähän aikaan hän on ilmeisesti ollut jo talollinen. Syntymäajaksi voitaisiin arvioidaan n. 1630. Jo ennen ruptuurisodan aikaa (1656-1658) Pentti ja Yrjö olivat yhtiömiehiä, ts. viljelivät yhdessä samaa tilaa. He olivat siis tähän aikaan täysi-ikäisiä.
Koska yksi Pentin pojista on Lauri, voitaisiin olettaa, että Pentin isä tai isoisä on ollut Lauri. Esko voi myös sopia isännimeksi, koska näyttää periytyneen polvesta toiseen.
V:n 1645 maakirjassa mainitaan talolliset Lauri Rouhiainen Rautakoprassa ja Antti Laurinpoika Rouhiainen Unnunkoskella. On varsin mahdollista, että he ovat jotain sukua Pentille, mutta tarkempaa tietoa ei ole.
Sepon kommentit Heljä Pullin näkemykseen sukupolun alusta:
Muista lähteistä keräilemieni tietojen mukaan voidaan todeta lisäksi seuraavaa:
Kaukolan historiateoksessa esitetyssä veroluettelossa 1644 ei esiintynyt Rouhiaista. Samassa teoksessa mainitaan Sigfrid Rouhiainen sotilaana Käkisalmen linnassa v.1585. Räisälän Hytinlahdessa asui Rouhiainen jo 1613.
Ruotsin valloittaessa Käkisalmen 1580-luvulla, liittynee sotatoimiin Jääskestä Pekko ja Lauri Rouhiainen, joiden isän nimeksi mainitaan Pärttyli. Näiden lisäksi Jääskessä esiintyvät nimet Heikki ja Hannu Rouhiainen. Eräille heistä oli kruunu antanut vapaakirjat veroista palkkiona partiojoukoissa ja vartijoina toimimisesta.
Jos tutkaillaan em. Jääsken Rouhiaisten etunimiä, havaitaan mielenkiintoisia mahdollisuuksia:
Pekko lienee kirjoitettu asiakirjoihin muodossa Peter vastaten myös suomalaista muotoa Pietari, joka nimi oli mm. v. 1697 syntyneen Pentin pojalla!
1600-luvun Pentillä oli Lauri-niminen poika!
Tästä erillisenä todettakoon, että Räisälän tuomiokirjassa 1667 mainitaan Heikki Heikinpoika, valitettavasti ei käy ilmi kylää, josta Heikki oli.
Veikko Rouhiaisen laatima ensimmäinen sukupuuluonnos. Luonnosta on kommentoinut Heljä Pulli, jonka huomiot on merkitty punaisella kursiivitekstillä.
Pentti Rouhiainen
isäntänä 1683-96
Kaukolassa henkikirjoissa
(edellisen poika tai veli?)
Esko Rouhiainen
k.ennen 1724
Ei tietoja asiakirjoissa.
Esiintyy vain Eskonpojan patronyyminä (isännimenä) v. 1727.
| 						|
Pentti Eskonp. Rouhiainen				   Anna, s. 1704?
(Bengt Eskelson)                                     (henkikirja 1724)
* 1697? k. ennen 1751
vo Anna Nuutintr Savolainen
* 1700 k.1760 (leskenä) (rpk) (Pentti ja Anna olivat naimisissa)
| 				| 				|
Eskel Rouhiainen 			Pietari (Peter, Petter) Pentinp. R.    Anna
* 1714 1712? k. 1756 * 1714 k. 1777                         * 1719
(haud. 8.12.1759; 54 v.) 		(Esko Pentinpoika Rouhiaisen
veli rpk:ssa 1753-64)
(Ei mainita henkikirjassa 1724)
vo Kaarina (Carin) Erkintr.(Eriksdr.) Mikkonen (Mickoin)
* 1717 k. 1781
|____ Anna * 1746
|____ Pentti Pietarinp. R. * 1748 k. 28.3.1819
|               -> sukupolku jatkuu tästä
|____ Petrud Petrus l. (Peter) *1752 s. 27.6.1951
|____ Nils död
|____ Eva * 1759
Posted on January 17, 1982 by eekaro
Ennen sukuseuran perustamista oli sukututkimus, jonka oli allekirjoittanut arkistonhoitaja Kyösti Väänänen Mikkelissä syyskuun 29 p:nä 1982.
Kaukolan seurakunta kks. 1752-1764 (vanhin pääkirja)
Pentti (Benedictus, Bengt) Rouhiainen (Roihiain) Kaukolan kylästä, ei ole merkintä syntymä- eikä kuolinajasta,
vaimo Anna Nuutintr Savolainen (Cnudsdr Savolain), kuoli leskenä v.1760.
Heillä mm. lapsi:
Pa Pietari (Peter, Petter) Pentinp. Rouhiainen, syntyi v.1714, kuoli v.1777
vaimo Kaarina(Carin) Erkintr (Ericsdr) Mikkonen (Mickoin), syntyi v.1717, vihityt “aikanaan”
Pa Pentti (Bengt) Pietarinp. Rouhiainen, talollinen Alakaukolasta, syntyi v.1748, kuoli 28.3.1819
I vaimo Maria Tuomaantr (Thomasdr) Kiiski (Kiski), ei ole merkintää syntymäajasta, kuoli 15.2.1790, vihityt “aikanaan”
II vaimo Valpuri (Walborg) Laurintr (Larsdr) Everi, syntyi v.1766, kuoli 3.12.1824, vihityt “aikanaan”,
II:sta avioliitosta mm. lapsi:
Pa Esko (Eskel) Pentinp. Rouhiainen, isäntä Hautapelto n:o 1, syntyi 10.2.1796, kuoli 1.4.1858
I vaimo Kerttu (Gertrud) Antintr (Andersdr) Häkli, syntyi 30.9.1792, kuoli 13.3.1835, vihityt 11.11.1814
II vaimo leski Valpuri (Walborg) Antintr (Andersdr) Korte, syntyi 16.10.1791, kuoli 11.3.1859, vihityt 13.12.1835
I:stä avioliitosta mm. lapsi:
Pa Pentti (Bengt) Eskonp. Rouhiainen, talollinen, Hautapelto, syntyi 3.6.1816, kuoli 22..1887
I vaimo Kaarina (Carin, Karin) Ollintr (Olofsdr) Häkli, syntyi 8.1.1819, kuoli 23.3.1850, vihityt 15.12.1844
II vaimo Valpuri (Walborg) Ollintr (Olofsdr) Häkli, syntyi 28.3.1828, kuoli 17.6.1877, vihityt 29.12.1850.
Pa Esko (Eskil) Pentinp. Rouhiainen, talollinen, Hautapelto, syntyi 8.1.1846, kuoli 24.11.1910
vaimo Anna Simontr Pessi, syntyi 21.11.1950, kuoli 13.6.1928 leskenä, vihityt 1.5.1870.
Pa Esko Eskonp. Rouhiainen, talollinen Kaukolasta n:o 12, aikaisemmin Hautapellon kylä, syntyi 19.8.1872
vaimo Katri Tuomaantr Korte, syntyi 2.3.1875, vihityt 11.11.1901, muuttivat 31.12.1949 Ruoveden seurakuntaan.
Heillä mm. lapsi …
Seppo Rouhiaisen lisäkommentit Kyösti Väänäsen tekstiin:
Pentin (s.1816) lapsista jatkuvat sukuhaarat:
Eskon (s.1846) sukuhaarat
Eskon (s.1872) sukuhaara
Simon (s.1882) sukuhaara
Matin (Matt-sedän) sukuhaara
Juhon (Pentin Jussin, Juhan-sedän) sukuhaara